শিরোনাম দেখে তোমরা অনেকেই হয়তো ভাবছো, তোমার বাসার সামনের রাস্তাটাই তো খুব বিপজ্জনক। এরচেয়েও বিপজ্জনক রাস্তা আবার হয় নাকি! হয় হয়, সেই গল্পই তো আজকে তোমাদের শোনাবো।  এমন এমন সব রাস্তার গল্প শোনাবো, যে সব রাস্তার আরেক নামই হলো ভয়ঙ্কর সব দুর্ঘটনা। তারপরও কিন্তু মানুষ সে সব রাস্তা ব্যবহার করে। তার কারণ শুধু এটা না যে, সে সব রাস্তার কোনো বিকল্প রাস্তা নেই। আসল কারণ হলো, ওই রাস্তাগুলো যেমন ভয়ঙ্কর, তেমনি সুন্দর। আর সব জায়গাতেই তো এমন কিছু মানুষ থাকে, যারা ভীষণ ক্ষ্যাপাটে। জীবনের ঝুঁকি নিতেই যাদের বেশি আনন্দ। তাদের জন্য তো এসব রাস্তায় ভ্রমণ করার চেয়ে আনন্দের আর কিছুই নেই। তাই বলে তোমরা কিন্তু আবার অমন ক্ষ্যাপাটে হওয়ার চিন্তা করো না। তারচেয়ে চলো সে সব ভয়ঙ্কর সেই রাস্তাগুলোর  গল্পই বরং শুনে আসি।